CELEX: 32020R1069
Language: ro
Date: 2020-06-19 00:00:00
Title: Regulamentul delegat (UE) 2020/1069 al Comisiei din 19 iunie 2020 de modificare a Regulamentului delegat (UE) nr. 877/2013 al Comisiei de completare a Regulamentului (UE) nr. 473/2013 al Parlamentului European și al Consiliului privind dispozițiile comune pentru monitorizarea și evaluarea proiectelor de planuri bugetare și pentru asigurarea corectării deficitelor excesive ale statelor membre din zona euro

21.7.2020   
               
               
                  RO
               
               
                  Jurnalul Oficial al Uniunii Europene
               
               
                  L 234/8
               
            
         REGULAMENTUL DELEGAT (UE) 2020/1069 AL COMISIEI
         din 19 iunie 2020
         de modificare a Regulamentului delegat (UE) nr. 877/2013 al Comisiei de completare a Regulamentului (UE) nr. 473/2013 al Parlamentului European și al Consiliului privind dispozițiile comune pentru monitorizarea și evaluarea proiectelor de planuri bugetare și pentru asigurarea corectării deficitelor excesive ale statelor membre din zona euro
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 473/2013 al Parlamentului European și al Consiliului din 21 mai 2013 privind dispozițiile comune pentru monitorizarea și evaluarea proiectelor de planuri bugetare și pentru asigurarea corectării deficitelor excesive ale statelor membre din zona euro (1), în special articolul 10 alineatul (3),
         întrucât:
         
                     (1)
                  
                  
                     În conformitate cu declarația Consiliului guvernatorilor Mecanismului european de stabilitate din 15 mai 2020, statele membre a căror monedă este euro pot beneficia de asistență financiară în cadrul măsurii de sprijin în contextul crizei provocate de pandemie, pe baza liniei de credit cu condiții mai stricte din cadrul Mecanismului european de stabilitate, adaptată la situația specifică generată de pandemia de COVID-19.
                  
               
                     (2)
                  
                  
                     Mai precis, statele membre care beneficiază de măsura de sprijin în contextul crizei provocate de pandemie nu au obligația de a pune în aplicare noi măsuri de politică. Singura cerință este aceea de a utiliza linia de credit pentru a finanța costurile directe și indirecte asociate asistenței medicale, tratamentului și prevenirii, pe fondul pandemiei de COVID-19.
                  
               
                     (3)
                  
                  
                     În aplicarea articolului 2 alineatele (3) și (4) din Regulamentul (UE) nr. 472/2013 al Parlamentului European și al Consiliului (2), un stat membru care recurge la măsura de sprijin în contextul crizei provocate de pandemie trebuie să facă obiectul unei supravegheri mai stricte.
                  
               
                     (4)
                  
                  
                     În conformitate cu articolul 3 alineatul (2) din regulamentul menționat, trebuie să se aplice cerințele de raportare prevăzute la articolul 10 din Regulamentul (UE) nr. 473/2013, detaliate în Regulamentul delegat (UE) nr. 877/2013 al Comisiei (3).
                  
               
                     (5)
                  
                  
                     Regulamentul (UE) nr. 472/2013 prevede că intensitatea supravegherii economice și bugetare ar trebui să fie proporțională și corespunzătoare cu gravitatea dificultăților financiare întâmpinate și ar trebui să fie adaptată în funcție de natura asistenței financiare primite.
                  
               
                     (6)
                  
                  
                     Prin urmare, Regulamentul delegat (UE) nr. 877/2013 trebuie modificat în consecință.
                  
               
                     (7)
                  
                  
                     Având în vedere domeniul de aplicare foarte specific și limitat al măsurii de sprijin în contextul crizei provocate de pandemie, este necesar, prin urmare, să se definească cerințele de raportare aplicabile în acest caz. Nu trebuie să fie afectată structura de raportare necesară în cazul în care un stat membru face obiectul unei proceduri de deficit excesiv în temeiul articolului 126 din TFUE sau în cazul în care se află sub supraveghere mai strictă din alte motive decât acela că beneficiază de măsura de sprijin în contextul crizei provocate de pandemie,
                  
               ADOPTĂ PREZENTUL REGULAMENT:
         
            Articolul 1
            Regulamentul delegat (UE) nr. 877/2013 se modifică după cum urmează:
            
                        1.
                     
                     
                        Articolul 1 se înlocuiește cu următorul text:
                        
                           „Articolul 1
                           Obiect
                           Prezentul regulament stabilește specificațiile privind conținutul rapoartelor pe care statele membre a căror monedă este euro trebuie să le prezinte în temeiul articolului 10 alineatul (3) din Regulamentul (UE) nr. 473/2013.”
                        
                     
                  
                        2.
                     
                     
                        Se introduce un nou articol, 2a, cu următorul text:
                        
                           „Articolul 2a
                           Structura și conținutul rapoartelor prezentate de statele membre care fac obiectul unei supravegheri mai stricte în conformitate cu articolul 2 alineatele (3) și (4) din Regulamentul (UE) nr. 472/2013 ca urmare a faptului că au recurs la măsura de sprijin în contextul crizei provocate de pandemie din cadrul Mecanismului european de stabilitate
                           
                              (1)   În cazul în care un stat membru face obiectul unei supravegheri mai stricte exclusiv ca urmare a faptului că a recurs la măsura de sprijin în contextul crizei provocate de pandemie din cadrul Mecanismului european de stabilitate, cerința de raportare pe parcursul anului, în temeiul articolului 10 din Regulamentul (UE) nr. 473/2013, se referă la utilizarea fondurilor aferente măsurii de sprijin în contextul crizei provocate de pandemie pentru a acoperi costurile directe și indirecte asociate asistenței medicale, tratamentului și prevenirii pe fondul pandemiei de COVID-19.
                           
                           
                              (2)   Rapoartele trebuie să includă tabelul indicat în anexa II.”
                           
                        
                     
                  
                        3.
                     
                     
                        Titlul anexei se înlocuiește cu titlul următor:
                        „ANEXA I”
                     
                  
                        4.
                     
                     
                        Se adaugă următoarea anexă II:
                        
                           
                              „ANEXA II
                              
                                 Tabel care trebuie transmis trimestrial
                              
                              
                                 Costuri legate de pandemia de COVID-19
                              
                              
                                           
                                       
                                       
                                          
                                             Anul 2020
                                          
                                       
                                       
                                          
                                             Anul 2021
                                              (*1)
                                          
                                       
                                       
                                           
                                       
                                    
                                          
                                             În milioane EUR
                                          
                                          
                                             Serie cronologică de date efective la începutul trimestrului în cursul căruia trebuie prezentat raportul
                                          
                                       
                                       
                                          
                                             T1
                                          
                                       
                                       
                                          
                                             T2
                                          
                                       
                                       
                                          
                                             T3
                                          
                                       
                                       
                                          
                                             T4
                                          
                                       
                                       
                                          
                                             T1
                                          
                                       
                                       
                                          
                                             T2
                                          
                                       
                                       
                                          
                                             T3
                                          
                                       
                                       
                                          
                                             T4
                                          
                                       
                                    
                                          
                                             Costuri pentru asistență medicală, tratament și prevenire direct legate de pandemia de COVID-19
                                          
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                          [Post]
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                          [Alte posturi, după caz]  (*2)
                                          
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                          
                                             Partea din totalul cheltuielilor publice legate de asistența medicală care se estimează că va fi atribuită direct sau indirect gestionării impactului COVID-19 asupra sistemului de sănătate
                                              (*3)
                                          
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                          [Post]
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                          [Alte posturi, după caz]  (*2)
                                          
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                          
                                             Alte costuri indirecte legate de asistență medicală, tratament și prevenire pe fondul crizei provocate de COVID-19
                                          
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                          [Post]
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                          [Alte posturi, după caz]  (*2)
                                          
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                        ”
                  
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în statele membre în conformitate cu tratatele.
            Adoptat la Bruxelles, 19 iunie 2020.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 140, 27.5.2013, p. 11.
         
            (2)  Regulamentul (UE) nr. 472/2013 al Parlamentului European și al Consiliului din 21 mai 2013 privind consolidarea supravegherii economice și bugetare a statelor membre din zona euro care întâmpină sau care sunt amenințate de dificultăți grave în ceea ce privește stabilitatea lor financiară (JO L 140, 27.5.2013, p. 1).
         
            (3)  Regulamentul delegat (UE) nr. 877/2013 al Comisiei din 27 iunie 2013 de completare a Regulamentului (UE) nr. 473/2013 al Parlamentului European și al Consiliului privind dispozițiile comune pentru monitorizarea și evaluarea proiectelor de planuri bugetare și pentru asigurarea corectării deficitelor excesive ale statelor membre din zona euro (JO L 244, 13.9.2013, p. 23).
         
            (*1)  Ultimul an al perioadei de disponibilitate sau al unei posibile tranșe aferente măsurii de sprijin în contextul crizei provocate de pandemie (luându-se în considerare data care survine mai repede) este în același timp ultimul an de raportare, cu excepția cazului în care statul membru nu a utilizat încă toate fondurile.
         
            (*2)  Posturi și subposturi, după caz, însoțite de explicații adecvate care să permită Comisiei să efectueze o evaluare pertinentă.
         
            (*3)  Acestea pot include, printre altele, cheltuieli pentru spitale, tratament și asistență medicală de recuperare, tratament ambulatoriu și asistență medicală de recuperare, diagnosticare, medicamente, îngrijire preventivă, administrații din domeniul sănătății și îngrijiri medicale pe termen lung.